ROZHODNUTIE KOMISIE
z 11. decembra 2006,
ktorým sa predlžuje obdobie platnosti rozhodnutia 2002/887/ES, pokiaľ ide o prirodzene alebo umelo zakrpatené rastliny cyprušteka (Chamaecyparis Spach), borievky (Juniperus L.) a borovice (Pinus L.) s pôvodom v Japonsku
[oznámené pod číslom K(2006) 5997]
(2006/915/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), najmä na jej článok 15 ods. 1,
so zreteľom na žiadosť, ktorú predložilo Spojené kráľovstvo,
keďže:
(1)
Rozhodnutím Komisie 2002/887/ES z 8. novembra 2002, ktorým sa povoľujú výnimky z určitých ustanovení smernice Rady 2000/29/ES týkajúce sa prirodzene a umelo zakrpatených rastlín cyprušteka (Chamaecyparis Spach), borievky (Juniperus L.) a borovice (Pinus L.), pôvodom z Japonska (2), sa členským štátom povoľuje ustanoviť výnimky z určitých ustanovení smernice Rady 2000/29/ES, pokiaľ ide o rastliny cyprušteka (Chamaecyparis Spach), borievky (Juniperus L.) a borovice (Pinus L.), s pôvodom v Japonsku na obmedzené obdobie, a ktoré podliehajú osobitným podmienkam.
(2)
Vzhľadom na to, že okolnosti, ktorými sa toto povolenie zdôvodnilo, stále platia a neexistujú nové informácie, ktoré by boli dôvodom na úpravu týchto osobitných podmienok, by sa malo toto povolenie predĺžiť.
(3)
Rozhodnutie 2002/887/ES by sa preto malo zmeniť a doplniť zodpovedajúcim spôsobom.
(4)
Opatrenia ustanovené v tomto rozhodnutí sú v súlade so stanoviskom Stáleho výboru pre zdravie rastlín,
PRIJALA TOTO ROZHODNUTIE:
Článok 1
Rozhodnutie 2002/887/ES sa mení a dopĺňa takto:
1.
V prvom a druhom odseku článku 2 sa text „1. augustom 2005 a 1. augustom 2006“ nahrádza textom „1. augustom 2007 a 1. augustom 2008“.
2.
Tabuľka v článku 4 sa nahrádza nasledujúcou tabuľkou:
„Rastliny
Obdobie
Chamaecyparis:
od 1.1.2007 do 31.12.2008
Juniperus:
od 1.11.2006 do 31.3.2007 a od 1.11.2007 do 31.3.2008
Pinus:
od 1.1.2007 do 31.12.2008“
Článok 2
Toto rozhodnutie je určené členským štátom.
V Bruseli 11. decembra 2006